அட்கின்சன் இங்கிலாந்தின் கவுண்டி டர்ஹாமில் உள்ள கன்செட்டில் 6 சனவரி 1955 அன்று பிறந்தார். அவரின் பெற்றோர்களான எரிக் அட்கின்சன் ஒர் உழவர், நிறுவன இயக்குநராவார். அவரின் மனைவி எல்லா மே (நீ பெயின்பிர்ட்ஜ்) ஆவார். இருவரும் 29 ஜூன் 1945 அன்று திருமணம் செய்து கொண்டனர். அட்கின்சனுக்கு இரண்டு மூத்த உடன்பிறந்தோர் உள்ளனர். அவர்களில் ரோட்னி அட்கின்சன் ஈரோசெப்டிக் பொருளாதார வல்லுநர் ஆவார். 2000 ஆம் ஆண்டில் நடந்த யுனைட்டடு கிங்டம் இண்டிபெண்டன்ஸ் கட்சியின் தலைமைப் பதவித் தேர்தலில் இவர் சிறிய வேறுபாட்டில் தோற்றார். அவரின் மற்றொரு உடன்பிறந்தவர் ருப்பர்ட் அட்கின்சன் ஆவார்.

அட்கின்சன் ஆன்கிலிகனாக வளர்க்கப்பட்டார். செயின்ட் பீஸ் பள்ளியைத் தொடர்ந்து டர்ஹாம் சோரிஸ்டெர்ஸ் பள்ளியில் அட்கின்சன் கல்வி பயின்றார். மேலும், நியூகேஸ்டில் பல்கலைக்கழகத்தில் மின்பொறியியல் பயின்றார். பின்னர் த குவின்'ஸ் கல்லூரி, ஆக்ஸ்போர்டில் M.Sc. படித்தார். 1976 ஆம் ஆண்டு எடின்பர்க் பெஸ்டிவல் பிரின்ஜ்ஜில் அவர் முதன்முறையாகக் கவனிக்கப்பட்டார். ஆக்ஸ்போர்டில் ஆக்ஸ்போர்டு யூனிவர்சிட்டி டிராமட்டிக் சொசைட்டி (OUDS), ஆக்ஸ்போர்டு ரெவன்யூ, எக்ஸ்பிரிமெண்டல் தியேட்டர் கிளப் (ETC) ஆகியவற்றிற்கான முந்தையத் திட்டங்களில் அட்கின்சன் நடித்தார். அப்போது எழுத்தாளர் ரிச்சர்டு கர்டிஸ், இசையமைப்பாளர் ஹோவர்டு குட்டால் ஆகியோரைச் சந்தித்தார். பின்னர் அவரது தொழில் வாழ்க்கையின் போது இவர்களுடன் தொடர்ந்து கூட்டிணைவு வைத்திருந்தார்.

வானொலி
திருமணம் மற்றும் குழந்தைகள்
அரசியல்
தொடக்ககால வாழ்க்கை